**Koolipsühholoogi kompetentsid**

**Väärtused**

|  |
| --- |
| *Vajalikud teadmised*:   1. väärtuskasvatus; 2. uskumused; 3. motivatsioon. |

Väärtuste jagamine

|  |
| --- |
| *Tegevusnäitajad*:   1. peab lugu tervislikust eluviisist ning suunab õppijaid tervislikult toituma ja väljas liikuma; 2. väärtustab rohelist mõtteviisi ning kasvatab õppijates säästlikkust ja keskkonna hoidmist; 3. hindab koostöövõimet ning toetab õppijate ühist tegutsemist; 4. kohtleb õppijaid õiglaselt ja kasvatab õppijates hoolivat käitumist üksteise suhtes. 5. lähtub oma töös psühholoogi kutse-eetikast, tagades usaldusväärse ja isikliku info konfidentsiaalsuse. |

Valmisolek muutusteks

|  |
| --- |
| *Tegevusnäitajad*:   1. huvitub ühiskonnas toimuvast ja arutleb koos õpilastega oluliste teemade üle; 2. on kursis ajakohase õpikäsitlusega, rakendab oma töös õppijakeskset lähenemisviisi; 3. väärtustab loovust ja annab õpilastele võimalusi oma ideid teostada; 4. kasutab digimaailma võimalusi. |

**Õppija arengu toetamine**

|  |
| --- |
| *Vajalikud teadmised*:   1. lapse füüsiline, psüühiline, emotsionaalne, kõlbeline ja sotsiaalne areng; 2. ealised erinevused (kõne, taju, mõtlemine, loovuse areng ja sotsiaalsed oskused; 3. arengupsühholoogia; 4. hariduslikud erivajadused; 5. õppimist toetav hindamine; 6. keskkonna mõju grupile; 7. tööks vajalike õigusaktide tundmine; 8. esmaabi andmine. |

Õppija arengut mõjutavate tegurite hindamine

|  |
| --- |
| *Tegevusnäitajad*:   1. hindab lapse psühholoogilist arengut ja toimetulekut (psüühilisi protsesse, isiksuse omadusi, emotsionaalset seisundit, vaimset tervist, suhtlemis- ja käitumisoskusi); 2. rakendab asjakohaseid teste õppija vaimsete võimete, isiksuse omaduste ja emotsionaalsete seisundite väljaselgitamiseks; 3. viib läbi vaatlusi ja intervjuusid; 4. interpreteerib testide, vaatluste ja intervjueerimise tulemusi, arvestades õppija arengutaset ja eritingimusi; 5. kogub infot õppijate õpioskuste ja õpimotivatsiooni kohta. |

Sekkumise kavandamine

|  |
| --- |
| *Tegevusnäitajad*:   1. sõnastab hindamistulemuste põhjal sekkumist vajavad põhiprobleemid ja neid mõjutavad tegurid; 2. kavandab sekkumisplaani, lähtudes hindamistulemustest ja õpilase eripäradest; 3. kaasab protsessi õpetajaid, vanemaid ning teisi spetsialiste; 4. oskab anda esmaabi. |

Nõustamine ja tagasiside

|  |
| --- |
| *Tegevusnäitajad*:   1. toetab õpilase vaimset ja emotsionaalset heaolu õpikeskkonnas; 2. täidab õppijale koostatud individuaalse arengu jälgimise kaarti (ÕIK); 3. arvestab õppijale rakendatud tugi- või mõjutusmeetmega ja hindab nende tulemuslikkust; 4. vajadusel kaasab nõustamisprotsessi õpetajaid/vanemaid; 5. toetab ning julgustab õpetajaid kasutama sotsiaalsete probleemide lahendamisel erinevaid programme (VEPA, KiVa, oskuste õpe jt); 6. vajadusel viib läbi psühhohariduslikke vestlusi gruppide/klassidega; 7. annab õppijale ning vanemale arengut toetavat tagasisidet, kasutades erinevaid vahendeid; 8. annab õpetajale ning tugimeeskonna liikmele õppija arengut toetavat tagasisidet; 9. tunnustab õppijate edusamme; 10. on õppija toetamisel järjepidev. |

**Panustamine organisatsioonikultuuri**

|  |
| --- |
| *Vajalikud teadmised*:   1. organisatsioonikultuur 2. juhtimine 3. kommunikatsioon |

Osalemine arendustegevuses

|  |
| --- |
| *Tegevusnäitajad*:   1. on teadlik kooli arengukavas püstitatud eesmärkidest; 2. on tutvunud kooli õppekavaga; 3. panustab kooli dokumentide koostamisse; 4. kuulub kooli tugimeeskonda; 5. osaleb õppenõukogu töös; 6. osaleb kooli arendusmeeskonna töös; 7. osaleb nõupidamistel (nädala tervitus, koosolekud, ümarlauad jt); 8. täidab tööandja korraldusi; 9. osaleb töötajate ühistes ettevõtmistes; 10. panustab kooli sündmuste korraldamisse ja osaleb nendel, toetab kogukonna ettevõtmisi. 11. korraldab vajadusel psühholoogiaalaseid koolitusi ning osaleb erialastes uurimusprojektides; 12. teeb kogukonna sees erialast teavitustööd; 13. osaleb psühhosotsiaalse kriisisekkumise etappides (kriisiennetus ja kriisijärgne tegevus). |

Koostöö

|  |
| --- |
| *Tegevusnäitajad*:   1. töötab koos õppijate ja kolleegidega välja õpikeskkonna käitumisreeglid ja järgib neid; 2. kaasab õppijaid, kolleege ja vanemaid sotsiaalsete probleemide lahendamisel; 3. kaasab kolleege tuge vajavate õpilaste vajaduste kaardistamisel ja õpikeskkonna kohandamisel; 4. teeb koostööd kooli teiste tugispetsialistidega, vajadusel kutsub kokku ümarlaua; 5. teeb koostööd õpilase raviarsti ning terapeutidega, osaleb vajadusel koolivälistel ümarlaudadel; 6. teeb vajadusel koostööd aineõpetajatega õpilase tunnist puudumise osas; 7. teeb juhtkonnale ja õpetajatele ettepanekuid õppijate arengu paremaks toetamiseks; 8. asendab vajadusel kolleegi; 9. peab korda vastavalt korrapidamise graafikule. |

Kommunikatsioon

|  |
| --- |
| *Tegevusnäitajad*:   1. suhtleb vanematega Stuudiumi kaudu; 2. loob ja hoiab usaldusväärset kontakti lapse, vanema ja kooli personaliga; 3. annab õppijatele, vanematele ja kolleegidele asjakohaseid ja hinnanguvabu sõnumeid; 4. otsustab vastavalt õppija parimatele huvidele, seadusandlusele ja tööeetikale, millist informatsiooni jagada kolmandate osapooltega. |

**Enesearendamine**

|  |
| --- |
| *Vajalikud teadmised*:   1. refleksioon 2. vaimne tervis |

Töö analüüsimine

|  |
| --- |
| *Tegevusnäitajad*:   1. kogub kolleegidelt andmeid oma tegevuse kohta ja arvestab nendega; 2. analüüsib oma tööd ja arenguvajadusi; 3. oskab tagasisidet vastu võtta, arvestab sellega; 4. kavandab muutused lähtuvalt probleemidest, lahendab probleeme tulemuslikult; 5. märkab oma õnnestumisi ja premeerib ennast; 6. kasutab kooli poolt pakutud võimalusi enesearenguks (õpitoad, koolitused); 7. vastutab iseenda töösuutlikkuse ja kompetentsuse piiridest teadlik olemise eest; 8. kasutab oma töös usaldusväärseid ning tõenduspõhiseid diagnostika- ja teraapiameetodeid; 9. täiendab end regulaarselt erialastel koolitustel, osaleb seminaridel ja konverentsidel; 10. hoiab end kursis tööd puudutavate õigusaktide ning psühholoogia-alaste uuendustega; 11. mõtestab oma rolli psühholoogina. |

Oma füüsilise ja vaimse heaolu tagamine

|  |
| --- |
| *Tegevusnäitajad*:   1. pühendab 50% oma tööajast vahetutele tööalastele kontaktidele ning 50% tööks dokumentidega ning erialaseks arendustegevuseks ja enesetäiendamiseks. 2. kannab hoolt oma füüsilise, vaimse ja emotsionaalse tervise eest; 3. juhib oma emotsioone ja käitumist; 4. tegutseb tasakaalu hoidmise nimel, optimeerides oma aja- ja energiakulu; 5. otsib vajadusel abi kolleegidelt või tugimeeskonnalt; 6. osaleb regulaarselt kovisioonis ning supervisioonigruppides; 7. märkab kolleegide edusamme ja tunnustab neid. |

Hindamiskriteeriumid

|  |  |  |  |  |  |
| --- | --- | --- | --- | --- | --- |
|  | **E** | **D** | **C** | **B** | **A** |
| TEADMISED | Teadmised on vähesed või lünklikud, seetõttu on neid raske rakendada. | Omab vajalikke teadmisi, kuid on nende rakendamisel ebakindel. | Omab vajalikke teadmisi ja rakendab neid. | Rakendab teadmisi ja hoiab ennast kursis uuemate lähenemistega. | Hoiab ennast kursis uuemate lähenemistega ja katsetab uut. |
| PRAKTIKA | Teostab tegevused osaliselt, ootab abi. | Teostab tegevused, vajadusel küsib abi. | Teostab tegevused iseseisvalt. | Teostab tegevused iseseisvalt ja professionaalselt. | Teostab tegevused professionaalselt ja suure pühendumusega. |
| ENESE-  KRIITIKA | On raskusi puuduste märkamisel ja tunnistamisel. | Vajab, et keegi aitaks märgata puudusi ja juhendaks nende kõrvaldamisel. | Märkab oma puudusi, kuid vajab juhendamist nende kõrvaldamisel. | Märkab oma puudusi ja kõrvaldab need iseseisvalt. | Püüab vältida puudusi, nende esinemisel kõrvaldab need iseseisvalt. |
| PANUS KOOLI ARENGUSSE |  |  |  | Juhendab kolleege või jagab kogemusi õpiüritusel. | Juhendab kolleege või jagab kogemusi õpiüritusel ning jagab oma valmistatud õppematerjale. |
| PANUS  HARIDUSSE |  |  |  |  | Koolitab ja juhendab kolleege väljaspool kooli või avaldab erialaseid tekste. |